**A Magyarországi Baptista Egyház Gyermekmissziója pályázatot hirdet**az MBE-hez tartozó gyülekezetek és missziókerületek gyermekmissziós projektjeinek támogatására

**A pályázat célja:** A Magyarországi Baptista Egyházhoz tartozó helyi gyülekezetek és missziókerületek **2024. évi** gyermekmissziós projektjeinek pénzügyi támogatása.

A MBE törekvése, hogy elsősorban olyan

1) evangélizációs célú,

2) kapcsolatteremtő és kapcsolatépítő

kezdeményezések, törekvések, programok, ill. eszközbeszerzések költségeihez nyújtson pénzügyi támogatást, amelyek hozzásegítik a helyi gyülekezeteket új kapcsolatok kialakításához a környezetükben gyermekekkel és azok családjaival, melyek által hirdethetik számukra az evangéliumot. A pályázat a **6-14 éves** korosztályt célzó projekteket hivatott támogatni.

**2024-től új hangsúlyt kívánunk helyezni különösen a 12-14 éves korosztály „megtartására” irányuló olyan törekvések támogatására, melyek a velük való folyamatos foglalkozást helyezik előtérbe.**

A MBE bátorít és támogatni kíván (a korlátozott lehetőségek függvényében) minden olyan missziós ötletet és kezdeményezést, ami a helyi gyülekezetet közelebb viszi a gyermekekhez, vagy amelyek következtében a gyermekek vágynak a helyi gyülekezet közösségébe. Egy gyülekezet legfeljebb kettő projekttel pályázhat.

**A pályázat benyújtási határideje:** 2024. június 9.

**A pályázat benyújtásának módja:** Kizárólag elektronikus módon az alábbi űrlap benyújtási határidő lejárta előtti kitöltésével: <https://forms.gle/Z6WFhhcdqk79zp9a8>

**Támogatás mértéke:** missziós rendezvények, programok, eszközbeszerzés kategóriában legfeljebb a benyújtott költségvetési terv **75%-a.**

**A pályázat további kötelező tartalmi elemei (az elektronikusan benyújtott pályázati adatlapon túl):**

1. Részletes költségvetésiterv (mely tartalmazza a tervezett költségeket és bevételeket)

2. Amennyiben a támogatásra pályázó missziós projekt napközis vagy ottalvós tábor, akkor a tábori program terve és témavázlata olyan tartalommal és formában, hogy más gyülekezetek támogatására az másokkal megosztható legyen.

**A pályázó missziós projektek és/vagy eszközbeszerzések megvalósulási ideje: 2024. november 30-ig.**

**Minden benyújtott pályázat elbíráláson esik át, azok nem tekinthetőek automatikusan támogatott projekteknek.**

**A pályázatok értékelési szempontjai:**

* pályázati céloknak való megfelelés,
* a missziós projekt (missziós alkalmak, rendezvények, sorozatok, táborok, stb.) résztvevőinek tervezett létszámától,
* a missziós projekt időtartamától (hány napos) és gyakoriságától (heti/havi/évente hányszor),
* a tervezett tábor jellegétől (ottalvós/napközis),
* egyéb helyi/missziókerületi adottságoktól (pl. a helyi gyülekezet nagyságától), a rendelkezésre álló pályázati keretösszegtől, stb.

**Az elnyert támogatás kifizetése:**

A pályázat utófinanszírozású:

* A pályázónak meg kell előlegeznie a költségeket.
* A megvalósult missziós projekt lezárulta után 1 hónapon belül, de legkésőbb 2024. december 15-ig (ha november második felében valósul meg a projekt) a pályázó a megvalósult missziós projektről beszámolót készít és megküldi azt a gyemissz@baptist.hu email címre.
* A missziós projekt során felmerülő költségek - legfeljebb az elnyert támogatási összeg mértékéig - utólagosan kerülnek kifizetésre
* a pályázó gyülekezet vagy missziókerület nevére, címére és adószámára kiállított számlák alapján, melyek hiteles másolatát elektronikusan emailben szükséges megküldeni a gyemissz@baptist.hu címre legkésőbb 2024. december 15-ig).

Több gyülekezet összefogását kérjük jelezni a benyújtott pályázatokban. A pályázati kiírásnak nem megfelelő vagy hiányosan benyújtott pályázatok nem kerülnek elbírálásra. A benyújtási határidő után nem lesz elérhető az elektronikus pályázati felület. A nem megvalósult missziós projektekre előzetesen megítélt támogatások más projektekre nem használhatóak fel, pályázó projektek egymással nem vonhatóak össze.